《题陈光禄惟顺迎暾书舍二首 其二 寺烟》
明代·陆深

有寺隔东邻，人烟日中满。感此盈虚间，沉吟坐来晚。

旷古达者心，寻山不辞远。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。